**Referat fra FU-møde i DH-Middelfart**

**d. 13. august 2018 kl. 16-19 på Fænøsund Plejecenter.**

1. Godkendelse af dagsorden

Godkendt

1. Godkendelse af referat

Godkendt

1. Siden sidst

* Dialogmødet var en succes. Politikkerne var meget positive og kan bruge mødet. Vi kan også se, at de har brugt det i deres arbejdspapirer. Fremadrettet vil vi gentage successen efter valget og midt i perioden. Og på mødet midt i perioden, får politikkerne lov til at stille os spørgsmål.
* Gitte har deltaget i dialogforum Syddanmark for DH. De skal arbejde med handicappolitik, nye ideer til bedre inklusion osv. Johannes Lundsfryd sidder der også fra KL. Formanden for udvalget spurgte ind til Middelfartmodellen omkring borgeren i centrum. Johannes tog politikersiden og Gitte handicapsiden. COK skal lave nogle kursuser rundt i kommunerne og her skal Gitte holde oplæg omkring modellen. Fredericia kommune fortalte om deres ”Lige indgang”, som er en succes og vi har kopieret den her i kommunen med vores ”Firkløveren”
* Der har været byforumsmøde og her deltog Gitte. Denne gang skulle de prioterer omkring, hvad der skal komme først og hvad man gerne ser ske i indre bymidte. Der er brug for boliger og hvilken slags f.eks. Grupperne skulle lave en tidsplan og denne skal Byrådet så tage endelig beslutning om inden længe.
* På Folkemødet var DH indblandet i en del debatter og Gitte deltog i en debat omkring inklusion

1. Økonomi

* Jonna kunne vise os, at der er en god økonomi og vi besluttede at hun skulle indkøbe en ny computer til formanden, så sekretæren kan få den gamle.

1. Fælles FU-møde med de fynske afdelinger – ny dato

* Mødet skal flyttes idet, hovedkontoret ikke har fundet frem til en model for fordeling endnu. Så vi håber på en dato i november. Vi håber på, at det kan blive d. 4. eller 25. november på Brogården

1. Eventuelt

* 30. august holder Dansk Handicap Forbund-Lillebælt en foredragsaften for pårørende på Kulturøen. Og her skal der startes netværksgrupper op. Det er kl. 19 og der er gratis adgang.
* Frivillig fredag afholdes i år Tirsdag d. 25. september.

Vel mødt

Gitte.